અકસ્માતમાં ઈજા પામેલ મહિલાને હોસ્પિટલમાં દાખલ કરવામાં આવી હતી, જ્યાં તેણે અંતિમ શ્વાસ લીધા હતા. ઉબર ટેક્નોલોજીઝના પ્રવક્તાએ કહ્યું કે કંપની નોર્થ અમેરિકામાં પોતાની ટેસ્ટિંગ સસ્પેન્ડ કરી રહી છે. ઉબર તરફથી એરિઝોનાના ફોનિક્સ અને ટેમ્પેમાં સેલ્ફ ડ્રાઈવિંગ કાર્સની ટેસ્ટિંગ ચાલી રહી હતી. આ સિવાય કંપની સેન ફ્રાન્સિસ્કો, પિટ્સબર્ગ અને ટોરંટો જેવા શહેરોમાં પણ ટ્રાયલ કરી રહી છે.